Source: http://monitorulneamt.ro/municipalul-pietrean-aproape-de-surpriza-la-dinamo/
Timestamp: 2019-01-20 00:57:08+00:00

Document:
Municipalul pietrean, aproape de surpriză la Dinamo | Monitorul de Neamț și Roman
sâmbătă, 19 ianuarie 2019 - 10:15:59
Acasă Actualitate Municipalul pietrean, aproape de surpriză la Dinamo
■ pietrenii de la Volei Club Municipal au fost aproape să cîştige primul punct din campionat la Dinamo ■ momentul culminant al jocului a fost în setul IV, dar gazdele s-au impus cu 3:1 ■ fetele de la CSM Unic şi-au cîştigat meciul de acasă cu Top Volei Constanţa, scor 3:0 ■
Aflaţi la limita de joc a supravieţuirii pe prima scenă a voleiului românesc, jucătorii de la Municipal Piatra Neamţ au fost aproape de o surpriză în deplasarea avută sîmbătă, la Dinamo Bucureşti. Elevii profesorului Dan Gavril porneau ca outsideri în disputa din etapa a IX-a a Diviziei A1, însă au reuşit să cîştige primul set cu 25:22. A fost semnalul pentru dinamovişti că adversarii lor nu au venit să se predea în Capitală, aşa că gazdele au accelerat şi au revenit pe tabelă în următoarele două seturi, pe care le-au cîştigat la 19 şi la 20. Punctul culminant al înfruntării a fost în actul IV, atunci cînd ambele echipe erau la egalitate pe final de set, 23:23. Pietrenii nu au avut însă forţa să se impună şi să aducă primul punct din acest sezon, iar gazdele şi-au acontat victoria cu 3:1. De la VCM s-au remarcat Alex Ionescu (18 puncte), Borcoş şi Criste (ambii cu cîte 9 puncte), în timp ce de la Dinamo au fost eficienţi Schmidt (16 puncte), Maia şi Leite (ambii cu cîte 13 puncte). Cel mai interesant meci al rundei, Steaua – SCM U Craiova, s-a încheiat cu o victorie clară a oltenilor care s-au impus cu 3:0 ajungînd la a noua victorie din tot atîtea meciuri disputate. Oltenii sînt însă pe locul 2 în clasament, după Municipal Zalău, care s-a impus cu 3:0 la nou promovata CSM Cîmpia Turzii. Într-un alt meci de sîmbătă, 8 decembrie, CSM Bucureşti a învins pe Unirea Dej cu 3:0, Ştiinţa Explorări Baia Mare a stat, iar Arcada Galaţi s-a impus la U Cluj cu 3:0, într-un meci jucat în devans. La mijlocul săptămînii, miercuri, 12 decembrie, este programată runda a X-a (penultima a turului din sezonul regulat). Pentru spectatorii pietreni, aceasta va fi ultima oportunitate de a-şi vedea voleibaliştii la lucru, VCM urmînd să primească la Polivalentă vizita formaţiei CSM Cîmpia Turzii. În celelalte jocuri ale etapei de miercuri se vor întîlni: CS „U“ Cluj – CS Ştiinţa Explorări Baia Mare; Municipal Zalău – CSA Steaua; CS Unirea Dej – CS Dinamo Bucureşti şi CSM Arcada Galaţi – CSM Bucureşti; SCM U Craiova – stă. În eşalonul secund feminin, CSM Unic Piatra Neamţ a cîştigat cu 3:0 jocul susţinut sîmbătă pe teren propriu cu Top Volei Constanţa. Partida a contat pentru etapa a VIII-a a Diviziei A2 (Seria Est), prima a returului. Elevele antreorului Rareş Gavril au ajuns la 16 puncte şi rămîn pe locul III, dar s-au apropiat la două puncte de Gloria Buzău care a pierdut clar, cu 0:3, în deplasarea de la liderul autoritar al seriei, CS Medgidia. În alte jocuri ale rundei, CSO Voluntari – CSM Focşani 3:2 şi Rapid Bucureşti – CTF Mihai I 3:1. În ultima etapă din acest an, CSM Unic va evolua sîmbăta viitoare, pe 15 decembrie, la Rapid Bucureşti.
municipalul
Articolul precedentGALERIE FOTO: Tragedia de la Roznov, imagini cutremurătoare
Articolul următorNeamţ: S-a trezit cu hoţu-n casă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM